L 187/38 Jurnalul Oficial al Uniunii Europene 17.7.2012 DECIZII DECIZIA 2012/388/PESC A CONSILIULUI din 16 iulie 2012 de modificare a Deciziei 2010/231/PESC privind adoptarea de măsuri restrictive împotriva Somaliei CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) (2) (4) La 26 aprilie 2010, Consiliul a adoptat Decizia 2010/231/PESC (1). La 17 februarie 2012, Comitetul de sancţiuni al Consiliului de Securitate instituit în temeiul Rezoluţiei CSONU 751 (1992) privind Somalia („Comitetul de sancţiuni”) a actualizat lista persoanelor şi a entităților cărora li se aplică măsurile restrictive. La 22 februarie 2012, Consiliul de Securitate al Organi- zației Naţiunilor Unite a adoptat RESONU 2036 (2012) prin care s-a decis că statele membre iau măsurile necesare pentru a împiedica importul direct sau indirect de cărbune de lemn din Somalia, indiferent dacă acest cărbune provine sau nu din Somalia. Decizia 2010/231/PESC ar trebui modificată în consecință, ADOPTĂ PREZENTA DECIZIE: Articolul 1 În Decizia 2010/231/PESC se introduce următorul articol: () JO L 105, 27.42010, p. 17. „Articolul 1a (1) Se interzice importul direct sau indirect, achiziționarea sau transportul de cărbune de lemn din Somalia, indiferent dacă acest cărbune provine sau nu din Somalia. Uniunea adoptă măsurile necesare în vederea stabilirii produselor relevante cărora li se aplică prezenta dispoziție. (2) Se interzice furnizarea, în mod direct sau indirect, de finanțare sau asistență financiară, precum şi de servicii de asigurare şi reasigurare, în legătură cu importul, achiziționarea sau transportul de cărbune de lemn din Somalia.”. Articolul 2 Persoana care figurează în anexa la prezenta decizie se adaugă pe lista persoanelor prevăzută în secțiunea I din anexa la Decizia 2010/231/PESC. Articolul 3 Prezenta decizie intră în vigoare la data publicării în Jurnalul Oficial al Uniunii Europene. Adoptată la Bruxelles, 16 iulie 2012. Pentru Consiliu Președintele S. ALETRARIS